Rusinų kalba
Nepainioti su Rusėnų kalba. Rusinų kalba – rytų slavų pogrupio kalba, kuria kalba rusinai Užkarpatėje, Slovakijoje, Vengrijoje ir kai kuriose buvusios Jugoslavijos valstybėse, taip pat didelėse emigrantų bendruomenėse Kanadoje ir JAV. Kalba užrašoma papildyta kirilica. Dėl rusinų išsimėtymo po skirtingas valstybes būta keleto skirtingų bendrinės kalbos kūrimo bandymų.